OzLabs/hebrew-wiki-articles huggingface dataset:
Live ?!*@ Like a Suicide

Live ?!*@ Like a Suicide (מוכר גם כ: Live Like a Suicide) הוא מיני־אלבום של להקת ההארד רוק האמריקאית Guns N' Roses.

== הפקה ==
האלבום יצא לאור ב־16 בדצמבר 1986 תחת לייבל התקליטים שהקימה הלהקה במיוחד עבור האלבום – UZI Suicide (למעשה, החברה הוקמה על ידי חברת התקליטים גפן רקורדס). 10,000 עותקים בלבד של האלבום יצאו למכירה, בפורמטים של תקליט וקלטת. האלבום נחשב למיני־אלבום הראשון של הלהקה.

מתופף הלהקה לשעבר סטיבן אדלר כתב באוטוביוגרפיה שלו, My Appetite For Destruction: Sex & Drugs & Guns N' Roses, כי האלבום כולו הוקלט בסטודיו בהוליווד ולשירים נוספו בעריכה מחיאות כפיים ותשואות מוקלטות מראש, מכיוון שהקלטתו בהופעה חיה הייתה יקרה מדי. באוטוביוגרפיה It's So Easy: and other Lies, שכתב בסיסט הלהקה דאף מק'אגן, מרחיב מק'אגן בדבריו: .

שיר אחד אשר הוקלט במקור עבור מיני־אלבום זה, "Shadow of Your Love", לא נכלל בו אך נכלל במיני־אלבום השני של הלהקה, Guns N' Roses (המוכר יותר תחת השם Live from the Jungle), אשר יצא לאור בשנת 1988. באותה השנה, הוציאה הלהקה את אלבומה G N' R Lies ובו נכללים כל ארבעת השירים מאלבום Live ?!*@ Like a Suicide.

== עטיפה ==
עטיפת המיני־אלבום מציגה תצלום של חברי הלהקה, אקסל רוז ודאף מק'אגן (מימין לשמאל), ומעליהם לוגו ישן של הלהקה אשר עוצב על ידי הגיטריסט סלאש.

== רשימת רצועות ==

== משתתפים ==
*אקסל רוז – שירה
*סלאש – גיטרה חשמלית, גיטרת ליווי וקולות רקע
*איזי סטראדלין – גיטרת ליווי, גיטרה חשמלית וקולות רקע
*דאף מק'אגן – גיטרת בס וקולות רקע
*סטיבן אדלר – תופים, כלי הקשה וקולות רקע

== קישורים חיצוניים ==

== הערות שוליים ==

קטגוריה:מיני-אלבומים מ-1986
קטגוריה:אלבומי Guns N' Roses
קטגוריה:מיני-אלבומים באנגלית
קטגוריה:אלבומי דמו
קטגוריה:מיני-אלבומי חברת גפן רקורדס
1931 בגרמניה

שנת 1931 בגרמניה הייתה השנה בה ציינה גרמניה 60 שנות לאום.

== הנהגה ==
* פאול פון הינדנבורג - נשיא
* היינריך ברינינג - קנצלר

== אירועים ==
* 4 בינואר - הטייס הגרמני אלי בינהורן מתחיל את טיסתו לגינאה הפורטוגזית (כיום גינאה ביסאו) באפריקה.
* 11 בפברואר - חברי המפלגה הנאצית (NSDAP) וחברי המפלגה הלאומית (DNVP) יוצאים מהרייכסטאג במחאה על השינויים בפרוטוקול של הפרלמנט שנועדו להגביל את ההפרעות בפרלמנט. 
* 22 באפריל - אוסטריה, דנמרק, גרמניה, איטליה, שוודיה, בריטניה וארצות הברית מכירים ברפובליקה הספרדית השנייה.
* 5 ביוני - בביקורו של הקנצלר ברינינג בלונדון, הוא מזהיר את ראש ממשלת בריטניה רמזי מקדונלד, כי קריסת מערכת הבנקאות האוסטרית, הותירה את מערכת הבנקאות הגרמנית על סף קריסה. גרמניה משעה את תשלום הפיצויים על מלחמת העולם הראשונה, ולמרות ההכרזה על מורטוריום הובר, יש בריחה מסיבית של כספים מקומיים וזרים מבנקים גרמניים, אשר באמצע יולי נסגרו כולם.
* 10 ביוני - הרכבת הניסיונית שייננספלין קובעת שיא עולמי חדש למהירות רכבות, של 230 קמ"ש בדרכה מהמבורג לברלין. השיא לא נשבר במשך 24 שנים.
* 29 באוגוסט - ספינת האוויר צפלין חלוצה בדרך האווירית בין גרמניה לברזיל.

=== אמנות וספרות ===
* אריך קסטנר מפרסם את שלושים וחמישה במאי.
* היצירה של קרל צוקמאייר, ההאופטמן מקפניק, מבוצעת לראשונה.
* סרט המתח M של פריץ לאנג מוקרן לראשונה ב-11 במאי.
* הגרסה הקולנועית של ברלין, אלכסנדרפלאץ מוקרנת לראשונה.
* הגרסה הקולנועית של אמיל והבלשים מוקרנת לראשונה.

=== מדעים ===
* אדולף בוטנאנדט מגלה את האסטרון, הורמון מין נשי. 
* ארנסט רוסקה ומקס נול ממציאים את האב-טיפוס הראשון של מיקרוסקופ האלקטרונים.
* פרס נובל לכימיה מוענק לקארל בוש ופרידריך ברגיוס; פרס נובל לפיזיולוגיה או לרפואה מוענק לאוטו היינריך ורבורג.

== נולדו ==
* 8 בינואר - ביל גרהם, אמרגן ומקדם הופעות רוק (נפטר ב-1991 בארצות הברית).
* 16 בינואר - יוהאנס ראו, נשיא גרמניה 1999–2004 (נפטר ב-2006).
* 17 בינואר - מארק ברנדיס, עיתונאי וסופר מדע בדיוני (נפטר בשנת 2000).
* 7 בפברואר - הולגר בורנר, פוליטיקאי (נפטר ב-2006).
* 1 באפריל - רולף הוכהוט, מחזאי (נפטר ב-2020)
* 29 באפריל - פרנק אוירבך, צייר 
* 19 במאי - אלפרד שמידט, פילוסוף (נפטר ב-2012).
* 8 ביוני - דנה וינטר, שחקנית (נפטרה ב-2011 בארצות הברית).
* 29 ביוני - רלף קליין, כדורסלן ומאמן (נפטר ב-2008 בישראל).
* 31 ביולי - איוואן רברוף, זמר (נפטר ב-2008).
* 20 באוגוסט - ברנד בכר, צלם (נפטר ב-2007).
* 1 בספטמבר - מיכאל רבין, מדען מחשב ישראלי וחתן פרס טיורינג.
* 6 בנובמבר - מייק ניקולס, במאי (נפטר ב-2014 בארצות הברית).

== נפטרו ==
* 16 בפברואר - וילהלם פון גלודן, צלם (נולד ב-1856).
* 23 בפברואר - אדוארד פון קאפל, אדמירל (נולד ב-1855).
* 26 בפברואר - אוטו וולך, כימאי, חתן פרס נובל לכימיה (נולד ב-1847).
* 11 במרץ - וו מורנאו, במאי סרטים (נולד ב-1888).
* 20 במרץ - הרמן מילר פוליטיקאי (נולד ב-1876).
* 14 באפריל - ריצ'רד ארמסטדט, היסטוריון (נולד ב-1851).
* 20 בספטמבר - מקס ליטמן, אדריכל (נולד ב-1862).

==קישורים חיצוניים==

== הערות שוליים ==

*
פינגואקולה

פינגואקולה (לועזית: Pinguecula) היא סוג נפוץ של ניוון לחמית העין.

== סימנים וסמפטומים ==

פינגואקולה נראית כחומר צהבהב לבנבן על לחמית בסמוך ללימבוס (המפגש בין הקרנית ולובן העין). (להבדיל מפטריגיום, פיברוזיס בצורת טריז העשוי לגדול על גבי הקרנית) - לפינגואקולה בדרך כלל אין סימפטומים. התופעה נפוצה ביותר באקלים טרופי ויש קשר ישיר עם חשיפה לקרינת UV.

== פרוגנוזה וטיפול ==
פינגואקולה עשויה לגדול באיטיות עם הזמן, אולם מדובר במצב שפיר, שבדרך כלל אינו דורש טיפול. דמעות מלאכותיות עשויות לעזור במידה וקיימת אי-נוחות. לעיתים הפינגואקולה עלולה להיות מודלקת, מצב הנקרא פינגאוקוליטיס. הסיבה והגורמים לתופעה זו אינם ידועים. במידה והדלקת גורמת לאי נוחות או לבעיה קוסמטית, ניתן לטפל בה עם תרופות אנטי-דלקטיות, כמו פרדניזולון. כמו כן, ניתן להסיר את הפינקואגולה על ידי פרוצדורה כירורגית במקרה של אי נוחות קוסמטית.

== תנאים קשורים ==
פינגואקולה מהווה אחת מהאבחנות של limbal nodule. תיתכן שכיחות מוגברת במחלת גושה.

==קישורים חיצוניים==

* 

== הערות שוליים == 

קטגוריה:עין
הנא חטיב

הנא ח'טיב (בערבית: هناء خطيب) (נולדה ב-1973) היא עורכת דין והאישה הראשונה שמונתה לתפקיד קאדית בבית הדין השרעי בישראל.

==ביוגרפיה==
ח'טיב נולדה בטירה. היא עורכת דין, בעלת תואר ראשון מאוניברסיטת סטאפורדשייר שבאנגליה, ותואר שני במשפטים. התמחתה בתחום דיני אישות ומשפחה והדין השרעי והוסמכה כמגשרת ושימשה כטוענת שרעית.

תושבת טמרה, נשואה ואם לארבעה.

==מינוי לקאדית==
ב-25 באפריל 2017, הוועדה לבחירת קאדים, מינתה את ח'טיב בפה אחד לשמש כאחת מתשעה הקאדים בבתי הדין לשריעה בישראל ובכך הפכה אותה להיות האישה הראשונה שמונתה לקאדית בישראל.

בחירתה של ח'טיב באה למרות התנגדות הממשלה להצעת חוק פרטית לייצוג נשים בתפקידי שיפוט בבתי הדין השרעיים, ההצעה של ח"כים מהאופוזיציה שהועלתה בסוף 2015, נועדה לחייב ייצוג של אשה אחת לפחות בין הקאדים, אלא שמפלגת יהדות התורה איימה להשתמש בזכות הווטו שלה בענייני דת ומדינה כדי לסכל את ההצעה בשל חשש כי חקיקה כזאת תגרור אחריה תקדים שיחייב מינוי נשים גם לבתי הדין הרבניים. בסופו של דבר הבחירה נעשתה ללא חקיקה.

סגן יושב ראש הפלג הצפוני של התנועה האיסלאמית, השייח' כמאל ח'טיב, תקף את המינוי והפציר "לא להתערב בענייני האסלאם" וכי "האסלאם לא מאפשר לאישה להיות קאדית". לעומת זאת, הפלג הדרומי של התנועה האיסלאמית הודיע על תמיכתו במינוי.

המשפט האיסלמי ובמיוחד האסכולה החנפית, שהיא האסכולה השלטת בחקיקה העות'מאנית התקפה בבתי הדין השרעיים בישראל, אינה מגבילה נשים מלכהן כקאדיות. קאדיות מכהנות ברשות הפלסטינית, במצרים, באינדונזיה, במלזיה, בפקיסטן ובמדינות מוסלמיות נוספות.

==הערות שוליים==

קטגוריה:עורכות דין ישראליות
קטגוריה:עורכי דין ישראלים
קטגוריה:שופטות ישראליות
קטגוריה:שופטים ישראלים
קטגוריה:שופטים ערבים ישראלים
קטגוריה:ערביות ישראליות
קטגוריה:ערבים ישראלים
קטגוריה:טמרה: אישים
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:טירה (עיר): אישים
הניה שוורץ

הניה שוורץ (נולדה ב-31 במאי 1962) היא סופרת חרדית, הייתה העורכת של מגזין הנשים "בתוך המשפחה" של שבועון משפחה עד אפריל 2020.

== ביוגרפיה ==
נולדה בירושלים למשה יהודה רובינשטיין, מנהל חשבונות, ולנחמה, גננת, חרדים המשתייכים לחסידות גור. בהשכלתה למדה שוורץ הנחית הורים באגף לחינוך מבוגרים במשרד החינוך, ייעוץ נישואים במכללת ינ"ר ופסיכותרפיה CBT באיגוד הפסיכותרפיסטים הישראלי.

==קריירה ספרותית==
כתבה תחת שם עט במספר עיתונים חרדיים. בשנת 1999 הציעה למו"ל עיתון משפחה להקים עיתון נשים המיועד למגזר החרדי, דבר שלא היה קיים עד אז. היא מונתה לעורכת, ותחילה יצא מגזין "בתוך המשפחה" כנספח בעל 16 עמודים למגזין המרכזי של "משפחה", ובהמשך התרחב למוסף נרחב ונפרד.

הוציאה לאור מספר ספרים, ביניהם משוואה בשלושה נעלמים, את אני והילדים ואמהות זה מקצוע.

בנוסף, שוורץ מפרסמת טורים באתרי אינטרנט בנושאי דת ומדינה.

== חיים אישיים ==
שוורץ נשואה למיכאל שוורץ, יו"ר ארגון הצלה דרום. הם מתגוררים באשדוד ולהם 8 ילדים.

==הערות שוליים==

קטגוריה:עורכי עיתונים חרדים
קטגוריה:חסידי גור
קטגוריה:סופרות ישראליות הידועות בשם עט
קטגוריה:סופרים ישראלים הידועים בשם עט
קטגוריה:עורכות עיתונים ישראליות
קטגוריה:עורכי עיתונים ישראלים
קטגוריה:עיתונאיות חרדיות ישראליות
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:בוגרי שלוחי ציבור
קטגוריה:ישראליות שנולדו ב-1962
קטגוריה:ישראלים שנולדו ב-1962
בקו (מותג)

בקו הוא מותג של חברה טורקית שהוקמה בשנת 1969 ומייצרת מקררים, תנורים ומוצרי אלקטרוניקה רבים. החברה בבעלות חברת ההחזקות "Koç Holding".

בשנת 2014 חתמה הקבוצה על חוזה חסות עם קבוצת הכדורגל ברצלונה.

==מקור השם==
שם החברה, שנשמר עד היום, הוא חיבור של האותיות הראשונות בשמות המייסדים.

==קישורים חיצוניים==

* 

==הערות שוליים==

קטגוריה:חברות טורקיות
קטגוריה:מותגים
ויליאם סוונסון

ויליאם ד. סוונסון (באנגלית: William D. Swenson; נולד ב-2 בנובמבר 1978) הוא קצין אמריקאי שעוטר במדליית הכבוד על גבורתו במלחמת אפגניסטן.

==ביוגרפיה==
סוונסון הוא בעל תואר ראשון במדעי המדינה מטעם אוניברסיטת סיאטל. עם סיום לימודיו, בשנת 2002, התגייס לצבא ארצות הברית ועבר הכשרה כלוחם, קורס קציני חי"ר, קורס סיירים והסמכה כצנחן. סוונסון שירת כמפקד מחלקה ופלוגה ולחם במלחמת אפגניסטן ובמלחמת עיראק.

ב-8 בספטמבר 2009 הוא פיקד על כוח יועצים מדיוויזיה ההררית ה-10 שסופח לכוחות ביטחון אפגנים אשר פעל בעמק גנג'גאל הסמוך לגבול פקיסטן. הכוח המשולב נפל למארב ונאלץ ללחום בתנאי נחיתות קשים כנגד כמאה פעילי טליבאן, כאשר חלק ניכר מאנשי הכוח נפצעו. לאחר הקרב דרש סוונסון שתיפתח חקירה אודות האירוע ומשלא נענתה בקשתו התפטר במחאה. הדבר יצר תגובת שרשרת שבסופה נחקר האירועו לעומקו והופקו ממנו לקחים. בעקבות החקירה הוחלט בשנת 2013 להעניק לסוונסון, בשל הגבורה שהפגין בשדה הקרב, את מדליית הכבוד. לאחר מכן בשנת 2014 שב לשירות בצבא בדרגת מייג'ור.

==קישורים חיצוניים==

==הערות שוליים==

קטגוריה:קצינים וחוגרים בצבא ארצות הברית
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מעוטרי מדליית הכבוד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1978
מוסה (פקיד מצרי)

מוסה (בתעתיק לאנגלית: Mose) היה פקיד מצרי בימי רעמסס השני במהלך המאה ה-13 לפנה"ס. לא ברור מה היה תפקידו המדויק בחצרו של הפרעה אך ידוע כי הוקמה לכבודו אסטלה שנתגלתה בקנטיר וכיום מוצגת במוזיאון Roemer- und Pelizaeus-Museum Hildesheim שבגרמניה ומתוייגת כ: "nr 374", האסטלה מתארת סצנה בה המלך מחלק למוסה שעומד לפניו פריטי יוקרה שמעידה על הכבוד הרב שרכש לו המלך בימיו.

מוסה היה חייל של רעמסס השני בעברו וכונה "אהובו של אתום". הכתובת על האסטלה היא כדלקמן: "המלך בעצמו נותן כסף ואת כל הדברים הטובים מבית המלך, בגלל שהמלך מרוצה מדיבור פיו", רעמסס פונה לחיילים ואומר להם: "אני מאחל שתראו ותעשו את מה שהוד מלכותו אוהב, כמה נפלאים הדברים שהוא (מוסה) עשה! נהדר, נהדר!".

שמו של מוסה מוזכר לרוב בהקשר לחקר יציאת מצרים כאשר חוקרים מנסים לטעון כי יש בסיס במצרית עתיקה לשמו של משה.

==הערות שוליים==

קטגוריה:מצרים העתיקה
קטגוריה:מצרים: אישים
קטגוריה:בעלי תפקידים בשושלת ה-19 במצרים
נושאות המטוסים מסדרת שטורם

נושאות המטוסים מסדרת "שטורם" (ברוסית: Шторм, מילה שמשמעותה "סערה") הן סדרת נושאות מטוסים המפותחות עבור הצי הרוסי על ידי מרכז המחקר המדעי הממלכתי קרילוב (КГНЦ, Крыловский государственный научный центр) וצפויות להיכנס לשירות לאחר שנת 2030 ולהוות חוד החנית בצי הרוסי והספינות העיקריות שתסייענה בהגנה על גבולות רוסיה בחוג הקוטב הצפוני.

סדרת נושאות המטוסים נושאת את הסימון "פרויקט 23000" ובאפריל 2016 נודע כי הן צפויות להיבנות באחת ממספנות סנקט פטרבורג, במספנות הבלטיות או ב"מספנה הצפונית" (Северная верфь).

==תכנון ופיתוח==
פרויקט 23000Э או שטורם הוא פרויקט לפיתוח נושאת על על ידי מרכז המחקר המדעי על שם קרילוב עבור הצי הרוסי. מחירה של נושאת העל מוערך ב-7.5 מיליארד דולר כשפיתוחו צפוי להימשך כעשור.

נושאות המטוסים מסדרת שטורם מתוכננות, עם סיום פיתוחן, להיקלט בשירות הצי הצפוני.

דגם מוקטן של נושאת המטוסים המתוכננת הוצג במסגרת הסלון הימי הצבאי הבינלאומי שנערך בסנקט פטרבורג ביולי 2013 ונחשף לכלל הציבור בפורום הטכנולוגיה הצבאית "ארמייה-2015", שנערך בבסיס הצבא הרוסי בקובינקה, מחוז מוסקבה, ביוני 2015.

בניית נושאת המטוסים מתוכננת לאחר שנת 2030

בנובמבר 2016 הונחה ההצעה לקרוא לנושאת המטוסים הראשונה בסדרת בשם "מרשל ז'וקוב", על שם המצביא גאורגי ז'וקוב.

נושאת המטוסים צפויות לקלוט לשירותיהן את מטוסי הקרב המודרניים ביותר מתוצרת רוסיה, כדוגמת הסוחוי T-50 ומיג-29K ומסוקי הקאמוב Ка-27.

==גלריה==
<gallery>
קובץ:Model aircraft carrier project 23000E at the «Army 2015» 1.JPG
קובץ:Model aircraft carrier project 23000E at the «Army 2015» 3.JPG
קובץ:Model aircraft carrier project 23000E at the «Army 2015» 4.JPG
</gallery>

==קישורים חיצוניים==

* [http://www.bastion-opk.ru/aw_xxi_rossia/ ОВТ «Оружие Отечества» — Перспективный авианосец ВМФ России / Ppomising Russian NAVY aircraft], A.V.Karpenko - Отечественное оружие и военная техника, 31 ביולי 2015
* [http://ria.ru/defense_safety/20150520/1065515849.html IHS Jane’s: в России разработали новый ядерный суперавианосец]
* [http://ria.ru/world/20150426/1060996967.html Newsweek: российский суперавианосец бросит вызов США как сверхдержаве]

==הערות שוליים==

שטורם
שטורם
שטורם
קטגוריה:אמצעי לחימה רוסיים
קטגוריה:מוצרים עתידיים: אמצעי לחימה
עונת 1957/1958 בפוטבול ליג

עונת 1957/1958 הייתה העונה ה-59 של הפוטבול ליג שהיא הייתה הליגה האנגלית הבכירה בכדורגל. העונה החלה ב-24 באוגוסט 1957 והסתיימה ב-30 באפריל 1958. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. 

הליגה הבכירה כללה 22 קבוצות. לסטר סיטי ונוטינגהאם פורסט היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

וולברהמפטון וונדררס זכתה באליפות בפעם השנייה בתולדות המועדון. 

בסוף העונה לליגת משנה ירדו סנדרלנד ושפילד וונסדי. במקומן לליגה הבכירה עלו וסטהאם יונייטד ובלקברן רוברס.

ב-6 בפברואר 1958 התרחש האסון האווירי במינכן, כאשר מטוס בריטי של חברת BEA בטיסה 609 התרסק בניסיונו השלישי להמריא מנמל התעופה מינכן-רים שבמינכן, גרמניה המערבית. בתוך המטוס, מסוג איירספיד אמבסדור, היו שחקני קבוצת הכדורגל מנצ'סטר יונייטד.

==כדורגלנים מצטיינים==
בובי סמית' מטוטנהאם הוטספר כבש 36 שערים וזכה בתואר מלך השערים.

דני בלנשפלאואר מטוטנהאם הוטספר זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| וולברהמפטון וונדררס||42|| 28||8||6||103||47||2.191||56||64||זכייה בליגההעפלה לגביע האלופות 
|-
|2|| פרסטון נורת' אנד||42||26||7||9||100||51||1.961||49||59
|-
|3|| טוטנהאם הוטספר||42||21||9||12||93||77||1.208||16||51
|-
|4|| וסט ברומיץ' אלביון||42||18||14||10||92||70||1.314||22||50
|-
|5|| מנצ'סטר סיטי||42||22||5||15||104||100||1.040||4||49
|-
|6|| ברנלי||42||21||5||16||80||74||1.081||6||47
|-
|7|| בלקפול]||42||19||6||17||80||67||1.194||13||44
|-
|8|| לוטון טאון||42||19||6||17||69||63||1.095||6||44
|- style="background:#66CDAA;"
|9|| מנצ'סטר יונייטד||42||16||11||15||85||75||1.133||10||43
|-
|10|| נוטינגהאם פורסט||42||16||10||16||69||63||1.095||6||42
|-
|11|| צ'לסי||42||15||12||15||83||79||1.051||4||42
|-
|12|| ארסנל||42||16||7||19||73||85||0.859||12-||39
|-
|- bgcolor=#FFF5C4
|13|| בירמינגהאם סיטי||42||14||11||17||76||89||0.854||13-||39|||המשך השתתפות בגביע ערי הירידים
|-
|14|| אסטון וילה||42||16||7||19||73||86||0.849||13-||39
|- bgcolor=#99BADD 
|15|| בולטון וונדררס||42||14||10||18||65||87||0.747||12-||38|| זכייה בגביע האנגלי
|-
|16|| אברטון||42||13||11||18||65||75||0.867||10-||37
|-
|17|| לידס יונייטד||42||14||9||19||51||63||0.810||12-||37
|-
|18|| לסטר סיטי||42||14||5||23||91||112||0.813||21-||33
|-
|19|| ניוקאסל יונייטד||42||12||8||22||73||81||0.901||8-||32
|-
|20|| פורטסמות'||42||12||8||22||73||88||0.830||15-||32
|- bgcolor=#F08080
|21|| סנדרלנד||42||10||12||20||54||97||0.557||43-||32|| ירדה ליגה 
|- bgcolor=#F08080
|22|| שפילד וונסדי||42||12||7||23||69||92||0.750||23-||31|| ירדה ליגה 
|}

==קישורים חיצוניים==
* [http://www.rsssf.com/engpaul/FLA/1957-58.html נתונים מפורטים מאתר rsssf]

קטגוריה:תחרויות כדורגל ב-1957
קטגוריה:תחרויות כדורגל ב-1958
קטגוריה:עונות בפוטבול ליג
קטגוריה:1957 בממלכה המאוחדת
קטגוריה:1958 בממלכה המאוחדת
מקפלות המצנחים

המערכת החדשה של מקפלות המצנחים 
מקפלות המצנחים או מאחזקות המצנחים בצה"ל הן חיילות (וגם חיילים) המשרתות תחת חטיבת המרום, הממונה על מלאכת קיפול ותחזוקת המצנחים.

קיפול מצנחים הוא משימה תובענית וקפדנית. בריתמת צניחה קיימים שני מצנחים, ראשי ורזרבי. את המצנח הראשי יכול לקפל צנחן מוסמך או מקפל מצנחים מוסמך (פֵּקֱר, מאנגלית: packer); את המצנח הרזרבי יכול לקפל רק מקפל מצנחים המוסמך לקיפול מצנחים רזרביים.

על פי נוהלי צה"ל, תוקף קיפול של מצנח מחומרי ניילון מתקדמים (בניגוד למשי) הוא 120 יום. לאחר שפג תוקף הקיפול יש לפתוח ולקפל את המצנח שנית לפני צניחה.

מקפלות המצנחים בצה"ל מקפלות את כל המצנחים הדרושים עבור צה"ל לצורכי תרגילים גדודיים (תרג"דים), היטסים ואספקה לשטח. הקיפול דורש מאמץ פיזי, שכן מצנח אישי שוקל 14.1 קילוגרמים ומצנח אפסניה יכול להגיע למשקל 70 קילוגרמים. קיפול מצנח בודד אורך בין 20 דקות לשעה.

תנאי קבלה ליחידת מקפלות המצנחים הם פרופיל רפואי 64 ומעלה, טירונות לרמת רובאי 02 וקורס הכנה בן חודש ימים.

לפני הרחבת תפקידי החיילות בצה"ל, נחשב תפקיד מקפלת המצנחים לתפקיד המשמעותי ביותר שיכולה חיילת למלא בשירות הצבאי. מקפלות המצנחים זכו לכבוד מהסביבה ואפילו חובר לכבודן השיר "מקפלות המצנחים" מאת יאיר רוזנבלום. השיר בוצע לראשונה ב-1971 על ידי צוות הווי של חטיבת הצנחנים ובהמשך, ב-1972, על ידי להקת פיקוד מרכז. 

הסיכה של מקפלות מצנחים מכילה כנפיים שבמרכזן מצנח ומתחתיו שתי כפות ידיים.

== קישורים חיצוניים ==

* [https://www.idf.il/%D7%90%D7%AA%D7%A8%D7%99%D7%9D/%D7%9E%D7%A8%D7%95%D7%9D/%D7%9E%D7%A7%D7%A4%D7%9C%D7%95%D7%AA-%D7%94%D7%9E%D7%A6%D7%A0%D7%97%D7%99%D7%9D/ מקפלות המצנחים, אתר מרום ]
*[https://milog.co.il/%D7%9E%D7%A7%D7%A4%D7%9C%D7%95%D7%AA_%D7%94%D7%9E%D7%A6%D7%A0%D7%97%D7%99%D7%9D מקפלות המצנחים- מילון עברי מילוג]

==הערות שוליים==

קטגוריה:יחידות הצנחנים של צה"ל
PAK DA

PAK DA (ברוסית: ПАК ДА) הוא הדור הבא של מפציץ אסטרטגי רוסי המתוכנן ומפותח על ידי טופולב. PAK DA הוא ראשי תיבות של перспективный авиационный комплекс дальней авиации.

הוא תוכנן להיות מפציץ אסטרטגי חמקן וצפוי להיכנס לשירות ב־2025-2030, בראשונה תוכנן שהמטוסים הראשונים יימסרו ב-2020, אך לאחר מכן נדחה ל"מעבר ל 2023".

== היסטוריה ==
במרץ 2017 דווח כי נבנה מודל ראשון בגודל מלא של PAK DA, לאחר בניית מודלים מוקטנים רבים של קונפיגורציות שונות. אושר בדיווח כי התצורה שלו היא של "כנף מעופפת" וכי יש דגש רב על יכולות חמקנות.

הטיסה הראשונה מתוכננת על פי דווחים לא לפני 2025 ומבצעיות ב-2027, הוא יוכל לשאת כ-30 טון תחמושת ויהיה בעל טווח של מעל 12,000 ק"מ.

== הערות שוליים ==

קטגוריה:כלי טיס חמקניים
קטגוריה:מפציצים מתוצרת רוסיה
קטגוריה:מטוסים רוסיים
קטגוריה:מוצרים עתידיים: אמצעי לחימה
עונת 1958/1959 בפוטבול ליג

עונת 1958/1959 הייתה העונה ה-60 של הפוטבול ליג שהיא הייתה הליגה האנגלית הבכירה בכדורגל. העונה החלה ב-23 באוגוסט 1958 והסתיימה ב-4 במאי 1959. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. וסטהאם יונייטד ובלקברן רוברס היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

וולברהמפטון וונדררס זכתה באליפות בפעם השלישית בתולדות המועדון ובפעם השנייה ברציפות. 

בסוף העונה לליגת משנה ירדו אסטון וילה ופורטסמות'. במקומן לליגה הבכירה עלו שפילד וונסדי ופולהאם.

==כדורגלנים מצטיינים==
ג'ימי גריבס מצ'לסי כבש 33 שערים וזכה בתואר מלך השערים.

סיד אואן מלוטון טאון זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| וולברהמפטון וונדררס ||42||28||5||9||110||49||2.245||61||61 ||זכייה בליגההעפלה לגביע האלופות
|- 
|2|| מנצ'סטר יונייטד||42||24||7||11||103||66||1.561||37||55
|-
|3|| ארסנל||42||21||8||13||88||68||1.294||20||50
|-
|4|| בולטון וונדררס||42||20||10||12||79||66||1.197||13||50
|-
|5|| וסט ברומיץ' אלביון||42||18||13||11||88||68||1.294||20||49
|-
|6|| וסטהאם יונייטד||42||21||6||15||85||70||1.214||15||48
|-
|7|| ברנלי||42||19||10||13||81||70||1.157||11||48
|-
|8|| בלקפול||42||18||11||13||66||49||1.347||17||47
|- bgcolor=#FFF5C4
|9|| בירמינגהאם סיטי||42||20||6||16||84||68||1.235||16||46|| השתתפות בגביע ערי הירידים
|-
|10|| בלקברן רוברס||42||17||10||15||76||70||1.086||6||44
|-
|11|| ניוקאסל יונייטד||42||17||7||18||80||80||1.000||0||41
|-
|12|| פרסטון נורת' אנד||42||17||7||18||70||77||0.909||7-||41
|- bgcolor=#99BADD 
|13|| נוטינגהאם פורסט||42||17||6||19||71||74||0.959||40||3-||זכייה בגביע האנגלי
|- bgcolor=#FFF5C4
|14|| צ'לסי||42||18||4||20||77||98||0.786||40||21-|| השתתפות בגביע ערי הירידים
|-
|15|| לידס יונייטד]||42||15||9||18||57||74||0.770||17-||39
|-
|16|| אברטון||42||17||4||21||71||87||0.816||16-||38
|-
|17|| לוטון טאון||42||12||13||17||68||71||0.958||3-||37
|-
|18|| טוטנהאם הוטספר||42||13||10||19||85||95||0.895||10-||36
|-
|19|| לסטר סיטי||42||11||10||21||67||98||0.684||31-||32
|-
|20|| מנצ'סטר סיטי||42||11||9||22||64||95||0.674||31-||31
|- bgcolor=#F08080
|21|| אסטון וילה||42||11||8||23||58||87||0.667||29-||30||ירדה ליגה
|- bgcolor=#F08080
|22|| פורטסמות'||42||6||9||27||64||112||0.571||48-||21||ירדה ליגה
|}

==קישורים חיצוניים==
* [http://www.rsssf.com/engpaul/FLA/1958-59.html נתונים מפורטים מאתר rsssf]

קטגוריה:תחרויות כדורגל ב-1959
קטגוריה:תחרויות כדורגל ב-1958
קטגוריה:עונות בפוטבול ליג
קטגוריה:1958 בממלכה המאוחדת
קטגוריה:1959 בממלכה המאוחדת
שומרי הגלקסיה (קבוצה מקורית)

שומרי הגלקסיה (באנגלית: Guardians of the Galaxy) היא קבוצה בדיונית של גיבורי-על חייזרים שמופיעה בחוברות הקומיקס ביקום מארוול קומיקס. הקבוצה הופיעה לראשונה בחוברת Marvel Super-Heroes #18 מינואר 1969, ונוצרה על ידי הכותב ארנולד דרייק והמאייר ג'ין קולן. הקבוצה המקורית של שומרי הגלקסיה פועלת בעתיד אפשרי של יקום מארוול, ובו גזע הבאדוּן כבש את מערכת השמש. העתיד האפשרי הזה מכונה "ארץ-691", בעוד יקום מארוול המרכזי מכונה "ארץ-616".

בן האנוש ואנס אסטרו, שנחת בכוכב הלכת קנטאורי-4 לאחר מאות שנים של מסע בחלל בהקפאה קריוגנית, פגש בפרא ילד קנטאורי-4 יונדו אודונטה, ושניהם נמלטו מכוחות הבאדון שפלשו לקנטאורי-4 וטבחו בבני מינו של יונדו. בינתיים, יליד כוכב צדק צ'ארלי-27 המהונדס-גנטית חזר ממשימה בחלל, גילה כי הבאדון כבשו את צדק והרגו את כל בני-מינו, נמלט לכוכב פלוטו ושם פגש בפלוטוני מרטינקס ט'נאגה דמוי הקריסטל. ארבעת המורדים, שככל הנראה נעשו לאחרונים מבני מינם, נלכדו בידי הבאדון והועברו לכלא בכדור הארץ, בסיס האימפריה הבאדונית. הם חברו זה לזה נגד הבאדון, ברחו מכדור הארץ והפכו לשומרי הגלקסיה, קבוצה שמטרתה להתנגד לכיבוש הבאדון.

בהמשך, הקבוצה חזרה אחורה בזמן למאה ה-20, שם סייעו לגיבורי המאה, בהם קפטן אמריקה והדבר, נגד הבאדון. בהרפתקאותיהם, לקבוצה הצטרפו כשני חברים חדשים - סטארהוק, דמותם המשולבת של הזוג סטאקאר ואלטה אוגורד, וניקי גולד, נערה מהונדסת-גנטית מכוכב חמה המחפשת ריגושים. בשלב מסוים הם הביסו את הבאדון אך המשיכו להגן על היקום מאיומים שונים, בהם מייקל קורבאק, גזע הסטארק ועוד. מבין החברים שהצטרפו לקבוצה במרוצת השנים נמנים גרסה עתידית של ויז'ן המכונה "מיינפריים", המכשף דמוי התולעת קרוגאר, סיימון ויליאמס/וונדר מן המזדקן הידוע כ"הוליווד", הגולש הכסוף בעל צמידי הקוונטים, המוטאנט גיראוד בעל כוח הפניקס, ריטה ד'מארה/יילוג'אקט מארץ-616, מבשרו של גלקטוס פיירלורד, הבלתי אנושי טאלון, הסקרולית רפליקה, וכן קוהולין המיתולוגי שנולד מחדש. ג'ינה דרייק, בת אנוש בעלת כוחות נבואיים, הצטרפה לקבוצה בהרצה המחודשת משנת 2014.

הפצת ההרצה המקורית של סדרת "שומרי הגלקסיה" הופצה בין יוני 1990 עד ליולי 1995 במשך 62 חוברות, ולאחר הם הופיעו הופעות מעטות בתפקידי אורח, לרוב בהרצה העוסקת בקבוצת "שומרי הגלקסיה" השנייה. הרצה שנייה העוסקת בקבוצה הופצה בין דצמבר 2014 ליולי 2015 במשך 8 חוברות, כשלאחריה ההרצה "שומרי האינסוף" הפגישה בין חברי שתי הקבוצות למשך 8 חוברות שפורסמו בין פברואר לספטמבר 2016.

הקבוצה המקורית הופיעה בסרט הלייב אקשן "שומרי הגלקסיה: חלק 2", ועתידה להופיע בסרט ההמשך "שומרי הגלקסיה: חלק 3". בגרסה זו, הקבוצה היא חלק מקבוצה אינטר-גלקטית של מבריחים וגנבים, הידועה כ"בוזזים". בגרסה זו, השחקנים מייקל רוקר, סילבסטר סטאלון, וינג ריימס ומישל יאו מגלמים את דמויותיהם של יונדו, סטאקאר, צ'ארלי-27 ואלטה, בהתאמה. בנוסף, מיילי סיירוס מדבבת את דמותה של מיינפריים וקרוגאר מופיע כדמות עשויה CGI.

==קישורים חיצוניים==

* [https://marvel.com/comics/discover/728/guardians-3000 דף הקבוצה] באתר הרשמי של מארוול קומיקס
* [https://marvel.fandom.com/wiki/Guardians_of_the_Galaxy_(Earth-691) דף הקבוצה] בפרויקט פאנדום של מארוול קומיקס

*
קטגוריה:גיבורי-על במארוול קומיקס
מיוזיקלי

מיוזיקלי (באנגלית: musical.ly) הייתה אפליקציית רשת חברתית סינית שאיפשרה יצירה ושיתוף של סרטוני וידאו ולשידור חי. 
== היסטוריה ==
הגרסה השנייה של האפליקציה הושקה באפריל 2014 והגרסה הרשמית יצאה באוגוסט אותה שנה, ומאז צברה פופולריות רבה, ובשיאה היו לה מעל 130 מיליון משתמשים. מדי יום הועלו כ-11 מיליון סרטונים באמצעות האפליקציה.

האפליקציה איפשרה למשתמשים, בין השאר, ליצור סרטוני וידאו באורך של 5–60 שניות, ולהוסיף פסקול לסרטונים במהירויות שונות, להשתמש בפילטרים ולהוסיף אפקטים. באפליקציה ניתן "לעקוב" אחרי משתמשים אחרים, לכתוב תגובות לסרטונים שהם העלו וגם ללחוץ על כפתור Like.

לשלושת המשתמשים הכי פופולריים במיוזיקלי היו יותר מ-25 מיליון עוקבים.

ב-10 בנובמבר 2017 פורסם כי האפליקציה נמכרה לחברת בייטדאנס הסינית תמורת כמיליארד דולר. החברה מנהלת בנוסף גם אפליקציה בשם TikTok, וב-2 באוגוסט 2018 האפליקציה התמזגה עם מיוזיקלי, והשאירה את השם TikTok.

== מיוזיקלי בישראל ==
על פי סקר שנערך בפברואר 2017, כ-48% מבני הנוער בישראל משתמשים באפליקציה.

במהלך 2017 נערכו כמה תחרויות ואירועי "מיוזיקלי" שונים שאורגנו על ידי גופים מסחריים.

"כוכבי מיוזיקלי" בולטים בישראל: אנה זק, שזכתה במקום הראשון ב"אירוע אליפות המיוזיקלי" הראשון שנערך בסינמה סיטי גלילות באפריל 2017 ויש לה מעל 4 מיליון עוקבים, אלין כהן, שהנחתה את אליפות המיוזיקלי (לצדו של לאון שניידרובסקי) ולה קרוב למיליון עוקבים. 

==קישורים חיצוניים==
*

==הערות שוליים==

קטגוריה:אפליקציות מובייל
קטגוריה:תוכנות שהושקו ב-2014
קטגוריה:רשתות חברתיות מקוונות
קטגוריה:וידאו באינטרנט
אליזבת פרסטר-ניטשה

דיוקן של גברת אליזבת פרסטר-ניטשה מאת [[אדוורד מונק, 1906.]]
תרזה אליזבת אלכסנדרה פרסטר-ניטשה (בגרמנית: Therese Elisabeth Alexandra Förster-Nietzsche), הידועה כאליזבת פרסטר-ניטשה (10 ביולי 1846 – 8 בנובמבר 1935), הייתה אחותו של הפילוסוף פרידריך ניטשה והקימה את ארכיון ניטשה בשנת 1894.

פרסטר-ניטשה הייתה ידועה בדעותיה האנטישמיות ובתמיכתה בלאומנות הגרמנית ובמפלגה הנאצית, אשר התפתחו בעקבות חתונתה לברנהרד פרסטר, מורה תיכון שהפך לפעיל ימין קיצוני. בעקבות כך, לאחר מותו של אחיה פרידריך ניטשה, שינתה פרסטר-ניטשה כתבים וספרים רבים של אחיה כך שיתאימו לאידאולוגיה שלה ושל בן זוגה, לרוב בדרכים שעמדו בסתירה לתפיסתו של ניטשה עצמו. כתוצאה מניכוס זה, יוחסה הפילוסופיה של ניטשה בעיני רבים לאידאולוגיה הנאצית ולמיליטריזם. עם עליית המפלגה הנאצית לשלטון, ארכיון ניטשה קיבל תמיכה כלכלית ופרסום בעקבות דעותיה של פרסטר-ניטשה, והיטלר אף היה נוכח בהלווייתה של פרסטר-ניטשה יחד עם חברי מפלגה וגנרלים גרמנים אחרים.

פרסטר-ניטשה האמינה בעליונות הגזעים הטבטוניים ונישאה למסית אנטישמי, ברנהרד פרסטר. בשנות ה-80 של המאה ה-19, נסע הזוג לפרגוואי ושם הקימו את נואבה-גרמניה, מושבה ארית טהורה כביכול, אך המפעל נכשל ופרסטר התאבד. עקב משבר כלכלי חמור, נכשלה אליזבת בהנצחת בעלה כגיבור לאומי וכל ניסיונותיה לשמר את המושבה כאי של נצרות טבטונית כשלו. לאחר התמוטטותו הנפשית של אחיה, פרידריך ניטשה בשנת 1889, שימשה אליזבת כאפוטרופוס וסעדה אותו בווימאר עד למותו בשנת 1900. היא שימרה את זכויות היוצרים לכתבי היד שלו ואף שינתה את שם ביתה ל"ארכיון ניטשה". לאורך כל חייה, היא סירבה לספק גישה ציבורית ליצירותיו של אחיה, וערכה אותן כראות עיניה.

כתביו המסולפים של ניטשה שנערכו תחת פרשנותה המעוותת של פרסטר-ניטשה זכו להכרה נרחבת. היא אספה כמה מכתביו המאוחרים של ניטשה תחת הכותרת "[https://www.david-garrett.com/bio/ Der Wille zur Macht]" ("הרצון לעצמה") ופרסמה זאת כמסה שלמה ואחידה. תחילה פורסמה כחלק מהביוגרפיה בת שלושת הכרכים של ניטשה (1895–1904), לאחר מכן במהדורת כרך אחד (1901) ולבסוף במהדורה מחודשת של שני כרכים (1906), שנחשבה בעיני רבים כמגנום אופוס של ניטשה. היא עיוותה את רעיונותיו של ניטשה בעבודה זו ובאחרות. פרשנויות אלו גרמו במידה רבה לתפיסה מוטעית של ניטשה כפילוסוף מוקדם של הפאשיזם. לאחר מותה, חזרו חוקרים אל כתבי המקור של ניטשה וזיהו עד כמה סילופיה של פרסטר-ניטשה שונים מכתביו. היא חיברה יחד מקטעים מכ-30 מכתבים ולעיתים קרובות שינתה חלקים. גילוי הזיופים שלה והטקסטים המקוריים השפיעו עמוקות על הפרשנות המאוחרת לפילוסופיה של ניטשה.

== לקריאה נוספת ==
* Diethe, Carol, Nietzsche's Sister and the Will to Power, Urbana: University of Illinois Press, 2003. (A biography of Elisabeth Förster-Nietzsche)
* Macintyre, Ben, Forgotten Fatherland: The Search for Elisabeth Nietzsche, New York: Farrar Straus Giroux, 1992.טקסט מיושר לימין
* </div></div>

==קישורים חיצוניים==

* 
*

* <div class="mw-content-ltr">
* 
* [http://www.fabula.org/revue/document3755.php Entretien autour de Friedrich Nietzsche et son temps]
</div>

==הערות שוליים==

קטגוריה:גרמניה: אנטישמיות
קטגוריה:ילידות 1846
קטגוריה:גרמניות שנפטרו ב-1935
Exit (פקודה)

exit (אנגלית: Exit; "יציאה") היא פקודה במערכות ההפעלה יוניקס ליציאה מתוכנית, סגירת מסוף, מעטפת, משתמש והתנתקות מרשת יוניקס.

לפקודה זו קיימות מספר חלופות: logout, lo, bye, quit וקיצור המקשים .

פקודה זו מוכרת לאנשים רבים המשתמשים במעטפות Sh, Ksh וגם לכותבי סקריפטים בשפות: Perl, AWK, PHP, TCL.

הפקודה תגרום להפסקת תוכנית או לסיום פעולה נוכחית. במעטפת אינטראקטיבית, בעזרת פקודה זו יכול כותב הפקודה לסיים את הפעולה הנוכחית שלו, לסיים את חיבור השתמש בו הוא נמצא ולסגור את המסוף עליו הוא עובד. 

==שימוש==
===סביבת Unix===
פקודת <code>exit</code> ליציאה ממשתמש Root:
<syntaxhighlight lang="bash">
root@PC:/# exit 
exit
user@PC:~$ 
</syntaxhighlight>

==קישורים חיצוניים==
[http://mally.stanford.edu/~sr/computing/basic-unix.html רשימת פקודות יוניקס (באנגלית)]

[https://ss64.com/nt/ רשימת פקודות CMD (באנגלית)]

קטגוריה:פקודות מחשב
קטגוריה:פקודות יוניקס
30 שנה למהפכת אוקטובר

"30 שנה למהפכת אוקטובר" (1947) היא כרזה שעיצב יוחנן סימון לציון 30 שנה ל"מהפכת אוקטובר".

==תיאור==
בשנת 1947 יצר יוחנן סימון, חבר קיבוץ גן שמואל, כרזה עבור תנועת "השומר הצעיר" לציון 30 שנה למהפכה הבולשביקית, בראשות ולדימיר איליץ' לנין. מהפכה זו הביאה להקמת שלטון קומוניסטי בברית המועצות. הייתה זו אחת משורה של כרזות שעיצב סימון לתנועה.

סימון עיצב את הכרזה בטכניקה של חיתוך לינול (לינולאום), טכניקה הקרובה לחיתוך עץ. במרכז הכרזה פועל, המסמל את "האדם החדש", ומעוצב בסגנון קוביסטי. סביב הדמות מופיעים ייצוגים של המהפכה בדמות הפלת עמוד עם כותרת יונית, יד האוחזת ברובה, ידיים המניפות דגל אדום ועוד, לצד אלמנטים של בנייה מחודשת, בדמות לבני בנייה מסודרות בקדמת התיאור. על התיאור מופיעה האימרה "כל דורש שלום, קידמה וסוציאליזם לימין מדינת הפועלים הראשונה".

==הערות שוליים==

קטגוריה:הדפסי עץ
קטגוריה:הדפס ישראלי
קטגוריה:יצירות משנת 1947
קטגוריה:כרזות
קטגוריה:השומר הצעיר
קטגוריה:כרזות תעמולה
דן ערבות

דן ערבות (Dan Aravot) הוא מנתח לב-חזה ופרופסור לכירורגיה. הקים וניהל את יחידת השתלות לב ואת מחלקת ניתוחי לב במרכז רפואי כרמל (2003–2013). ערבות מנהל מערך ניתוחי לב וחזה בבילינסון, (הכוללת את היחידה לניתוחי לב בילדים בשניידר ואת היחידה לניתוחי לב במרכז רפואי קפלן) (משנת 2013).

== ראשית דרכו הרפואית== 

ערבות למד בבית ספר לרפואה של האוניברסיטה העברית בירושלים והתמחה בניתוחי לב במרכז הרפואי איכילוב. 

בהמשך עבר לעבוד בבית החולים "הרפילד" ב-לונדון אצל מנתח הלב פרופסור מגדי יעקוב. 
לאחר ארבע שנים עבר לאוניברסיטת קיימברידג', שם ניהל את יחידת השתלות הלב-ריאות.

==ניתוחי חזה בישראל==

בשנת 1992 שב לישראל והקים את היחידה להשתלות לב וריאות במסגרת המחלקה לניתוחי לב וחזה בבילינסון תחת מנהלה דאז, פרופ' ברנרדו וידנה. 

בשנת 2002 מונה ערבות למנהל המחלקה לניתוחי לב וחזה במרכז הרפואי כרמל. בשנת 2007 נחשב ערבות לשיאן השכר במשק, במגזר הציבורי.

משנת 2013 ערבות מכהן כמנהל המערך לניתוחי לב וחזה בבילינסון, וכולל תחתיו גם את היחידה לניתוחי לב בילדים במרכז שניידר והיחידה לניתוחי לב בבית החולים קפלן ברחובות. 

בשנת 1995 הוענק לערבות "אות המופת" לרופא על פועלו על ידי שר המשפטים דאז פרופ' דוד ליבאי.

בשנים 2004–2006 כיהן ערבות כנשיא החברה האירופית להשתלות לב-ריאות.

בשנים 2007–2010 כיהן ערבות כיו"ר האיגוד הישראלי לניתוחי חזה.

==ממחקריו ומעבודתו הקלינית==
רשימה חלקית של מחקריו:
* ערבות השתתף ביחד עם פרופ' ג'ון וולוורק במחקר באוניברסיטת קיימברידג' שהביא את יכולת לבצע השתלות לב מחזירים טרנסגנים לאדם (1991). 
* ערבות פיתח את "שיטת דומינו" יחד עפ פרופ' מגדי יעקוב, ובשנת 1988 ניתחו את הניתוח הראשון בעולם בשיטה זו.
* השתלת הלב המלאכותי החיצוני הראשון בישראל, ביחד עם פרופ' ברנארדו וידנה (1994)
* השתלת לב מלאכותי פנימי כתחליף קבוע ללב האדם, לראשונה בישראל
* ביצוע השתלת הלב-ריאות הראשונה המוצלחת בישראל בילד חולה סיסטיק פיברוזיס יחד עם פרופ' וידנה (1995)
* ביצוע השתלת הלב המלאכותי הפנימי המושתל כולו בתוך בית החזה כתחליף קבוע ללב האדם (2006)
* ביצוע השתלת הלב המלאכותי הזעיר והמתקדם כיום בעולם בחולה בן 75 (2010).

==מספריו==
* ניתוח מעקפים - כל מה שרצית לשאול את מנתח הלב שלך!, הוצאת פרולוג (2005)
==לקריאה נוספת==
* [http://hospitals.clalit.co.il/Hospitals/Rabin/en-us/News/News-Year-2013/Pages/Prof-Dan-Aravot.aspx פרופ' דן ערבות מנהל המחלקה לכירורגית לב בבית החולים בלינסון] כללית 100, (אנגלית) 2 בינואר 2013.

==קישורים חיצוניים==
* 
* [https://www.youtube.com/watch?v=A-OmyiGv-dE מערך ניתוחי לב וחזה בבלינסון] (4:05 דקות) יו-טיוב
* [http://hospitals.clalit.co.il/hospitals/Rabin/he-il/In-The-Media/In-the-Media-2015/Pages/artificial-heart.aspx לראשונה בישראל הושתל לב מלאכותי מסוג חדש ] מרכז רפואי רבין, 17 בינואר 2016
* [https://www.ncbi.nlm.nih.gov/pubmed?dispmax=20&pmfilter_EDatLimit=added+to+PubMed+in+the+last+0+i&cmd_current=Limits&orig_db=PubMed&cmd=Search&term=Aravot+A&doptcmdl=DocSum פרסומים מדעיים של פרופ' דן ערבות], באתר pubmed 

==הערות שוליים==

קטגוריה:מנתחי לב-חזה ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל מרכז רפואי רבין
קטגוריה:סגל אוניברסיטת תל אביב: רפואה
אביליאנה

אביליאנה (באיטלקית: Avigliana) היא עיר בעלת 12,480 תושבים (נכון ל-1 בינואר 2017) הנמצאת במחוז פיימונטה, במרחק של כעשרים קילומטרים ממערב לטורינו, איטליה. כבר בימי הביניים הייתה לעיר חשיבות רבה, כאשר מלכים רבים לחמו על השליטה בטירת אביליאנה, החולשת על העיר.

== היסטוריה ==
מפה של העיר
שרידי היישוב הראשונים שנמצאו באביליאנה הם מהתקופה הנאוליתית, בעקבות חשיפת שרידי מתחם מגורים בסוף המאה התשע עשרה בביצות ליד האגמים הצמודים לעיר כיום.

בשל מיקומה הגאוגרפי האסטרטגי של אביליאנה, במפגש של עמקי הצפון ופיימונטה עם האלפים, ועל אם הדרך בין צרפת לאיטליה, נבנתה בעיר בשנת 574 לספירה טירה על ידי המלך קלף , מלך הלומברדים, שעלה לכס השלטון לאחר המלך אלבוין.

נזירים בנדיקטינים הקימו באביליאנה את מנזר נובלסה , על מנת שישמש בית חולים עבור הצליינים המגיעים מצרפת לאחר חציית האלפים. פשיטות חוזרות ונשנות הובילו לחורבנה של העיר.

בשנת 1187 היינריך השישי הטיל מצור על אביליאנה, שגרם לנזק חמור הן לטירה והן לעיר. בהמשך, לאחר שירש את כתר הקיסרות של האימפריה הרומית הקדושה מאביו, עברו ערי צפון איטליה תחת ריבונותו, החליט לשקם ולבנות מחדש את טירת אביליאנה. ב-1953 כתוצאה מהמלחמות האיטלקיות הותקפה שוב העיר על ידי כוחות צרפתים.

בשנים 1946–1948 פעלה בעיר חוות הכשרה של השומר הצעיר, בשם בית הילדים אביליאנה, מסגרת הכשרה לילדים עקורים משארית הפליטה. בית שהו ילדים ניצולי שואה בדרכם לארץ ישראל במסגרת עליית הנוער.

== אטרקציות וטבע ==
כיום, אביליאנה היא יעד תיירותי למרגלות הרי האלפים. בין האטרקציות הטבעיות בעיר, ראוי להזכיר שני אגמים קטנים: גראנדה ופיקולו, ואת ההמורנה. המורנה הוא אזור ביצתי סביב האגמים המהווה פארק הטבעי של העיר מאז 1980 ואת ביתם של מינים רבים של ציפורים כולל אנפות, ברכיות, ותרנגולים אנגליים.כנסיית הגבורה של האגמים

=== אנדרטאות ואתרים ===
* כנסיית הגבורה של האגמים.
* כנסיית סנט ג'ון.
* כנסיית סנטה מריה מג'ורה 
* כנסיית פטרוס הקדוש של אדריכלות רומנסקית-גותית.
* המגדל העגול של חומות העיר
* פיאצת קונטה רוסו, הממוקמת במרכז הכיכר, שנבנתה במאה ה-14.

== כלכלה ותעשייה ==
בשנת 1872 הקים אלפרד נובל מפעל גדול לייצור דינמיט באביליאנה. מפעל זה היה הגדול באירופה להפקות דינמיט בשנות הארבעים של המאה העשרים. המפעל המשיך לעבוד ולייצר חומרי נפץ ואבק שרפה גם בזמן מלחמת העולם השנייה עד לשנות השישים, ובמקביל לאחר המלחמה חלקו של המפעל הוסב לייצור צבעים.

נכון להיום, בשטח המפעל ישנן כמה פעילויות תעשייתיות, בפרט בייצור סירות שייט ונופש.

הכלכלה הוא התיירות הנמשכת על ידי הכפר מימי הביניים ואת הנוכחות של האגמים המשמשים כיעד לטיולים.

== גלריית תמונות ==
=== אגם גראנדה אביליאנה, איטליה ===
<gallery widths="200">
קובץ:Avigliana lake5.jpg|
קובץ:Avigliana lake4.jpg|
קובץ:Avigliana lake2.jpg|
קובץ:Avigliana lake3.jpg|
קובץ:Avigliana lake6.jpg|
</gallery>

== קישורים חיצוניים ==

* 
<div class="mw-content-ltr">
* [http://www.fondazionecdf.it/index.php?module=site&method=article&id=3350&id_dossier=85- fondazione camis de fonseca :La Casa della Gioventù Ebraica ad Avigliana]
</div>

קטגוריה:פיימונטה: ערים
לנצ'יה מונטה קרלו

לנצ'יה מונטה קרלו, קופה
לנצ'יה מונטה קרלו, דגם ספיידר
לנצ'יה מונטה קרלו, דגם ספיידר
לנצ'יה מונטה קרלו (באיטלקית: Lancia Montecarlo) היא מכונית ספורט, בעלת מנוע מרכזי, 2 מושבים, אשר יוצרה על ידי יצרנית הרכב האיטלקית לנצ'יה בין השנים 1975–1978 ו-1980–1981.

יוצרו 7,798 יחידות: 3,203 בדגמי קופה, ו-4,375 בדגמי ספיידר (הגג נפתח בחלקו הקדמי בלבד).

לנצ'יה היא חטיבה בתאגיד פיאט, מאז שנת 1969.

==תצורות לנצ'יה מונטה קרלו==
* 2 דלתות - קופה
* 2 דלתות - גג נפתח בחלקו הקדמי בלבד (דגם: ספיידר)

==סדרות לנצ'יה מונטה קרלו==
* סדרה ראשונה (1975–1978), מנוע 1,995 סמ"ק
* סדרה שנייה (1980–1981)

== תמונות ==
<gallery>
Lancia Motor Club AGM & Giro di Salopia 2009 - IMG 8771 - Flickr - tonylanciabeta.jpg|לנצ'יה מונטה קרלו
Sausalito, California - USA (8725926490).jpg| לנצ'יה מונטה קרלו (סקורפיון)
1978 LANCIA BETA MONTE CARLO pic7.JPG| לנצ'יה מונטה קרלו, שנת 1978
1978 LANCIA BETA MONTE CARLO pic1.JPG| לנצ'יה מונטה קרלו, שנת 1978
Auto Italia Autumn Italian Car Day Heritage Motor Centre Gaydon IMG 6627 (4935661151).jpg| לנצ'יה מונטה קרלו
Auto Italia Stanford Hall June 2010 IMG 9431 (4679968242).jpg| לנצ'יה מונטה קרלו, שנת 2010
SB Monte01.JPG| לנצ'יה מונטה קרלו
1975 Lancia Beta Montecarlo Spider.jpg| מנוע לנצ'יה מונטה קרלו ספיידר, 1975 (מנוע מרכזי)
Claudioolenciuc.jpg| לנצ'יה מונטה קרלו המשתתפת במרוץ מכוניות
</gallery>
==טבלת דגמי לנצ'יה לפי שנים==

==ראו גם==
* אלפא רומיאו
* פיאט
* לנצ'יה בטא
* לנצ'יה ארדאה
* לנצ'יה פלאביה

==קישורים חיצוניים==

קטגוריה:דגמי מכוניות שהושקו ב-1975
קטגוריה:מכוניות ספורט
מונטה קרלו
קטגוריה:כלי רכב איטלקיים
עונת 1959/1960 בפוטבול ליג

עונת 1959/1960 הייתה העונה ה-61 של הפוטבול ליג שהיא הייתה הליגה האנגלית הבכירה בכדורגל. העונה החלה ב-22 באוגוסט 1959 והסתיימה ב-2 במאי 1960. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי.

הליגה הבכירה כללה 22 קבוצות. שפילד וונסדי ופולהאם היו הקבוצות שעלו מליגת משנה.

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.

ברנלי זכתה באליפות בפעם השנייה בתולדות המועדון.

בסוף העונה לליגת משנה ירדו לידס יונייטד ולוטון טאון. במקומן לליגה הבכירה עלו אסטון וילה וקארדיף סיטי.

==כדורגלנים מצטיינים==
דניס ויולט ממנצ'סטר יונייטד כבש 32 שערים וזכה בתואר מלך השערים.

ביל סלייטר מוולברהמפטון וונדררס זכה בפרס כדורגלן השנה של התאחדות עיתונאי הכדורגל האנגלית.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ברנלי||42||24||7||11||85||61||1.393||24||55||זכייה בליגההעפלה לגביע האלופות
|- bgcolor=#99BADD 
|2|| וולברהמפטון וונדררס||42||24||6||12||106||67||1.582||39||54||זכייה בגביע האנגלי
העפלה לגביע אירופה למחזיקות גביע
|-
|3|| טוטנהאם הוטספר||42||21||11||10||86||50||1.720||36||53
|-
|4|| וסט ברומיץ' אלביון||42||19||11||12||83||57||1.456||26||49
|-
|5|| שפילד וונסדי||42||19||11||12||80||59||1.356||21||49
|-
|6|| בולטון וונדררס||42||20||8||14||59||51||1.157||8||48
|-
|7|| מנצ'סטר יונייטד||42||19||7||16||102||80||1.275||22 ||45
|-|
|8|| ניוקאסל יונייטד||42||18||8||16||82||78||1.051||4||44
|-
|9|| פרסטון נורת' אנד||42||16||12||14||79||76||1.039||3||44
|-
|10|| פולהאם||42||17||10||15||73||80||0.912||7-||44
|-
|11|| בלקפול||42||15||10||17||59||71||0.831||12- ||40
|-
|12|| לסטר סיטי||42||13||13||16||66||75||0.880||9-||39
|-
|13|| ארסנל||42||15||9||18||68||80||0.850||12-||39
|-
|14|| וסטהאם יונייטד||42||16||6||20||75||91||0.824||16-||38
|-
|15|| אברטון||42||13||11||18||73||78||0.936||5-||37
|-
|16|| מנצ'סטר סיטי||42||17||3||22||78||84||0.929||6-||37
|-
|17|| בלקברן רוברס||42||16||5||21||60||70||0.857||10-||37
|- bgcolor=#FFF5C4
|18|| צ'לסי||42||14||9||19||76||91||0.835||15-||37||השתתפות בגביע ערי הירידים
|- bgcolor=#FFF5C4
|19|| בירמינגהאם סיטי||42||13||10||19||63||80||0.787||17-||36||השתתפות בגביע ערי הירידים 
|-
|20|| נוטינגהאם פורסט||42||13||9||20||50||74||0.676||24-||35
|- bgcolor=#F08080
|21|| לידס יונייטד||42||12||10||20||65||92||0.707||27-||34||ירדה ליגה
|- bgcolor=#F08080
|22|| לוטון טאון||42||9||12||21||50||73||0.685||23-||30||ירדה ליגה
|}

==קישורים חיצוניים==
* [http://www.rsssf.com/engpaul/FLA/1959-60.html נתונים מפורטים מאתר rsssf]

קטגוריה:תחרויות כדורגל ב-1959
קטגוריה:תחרויות כדורגל ב-1960
קטגוריה:עונות בפוטבול ליג
קטגוריה:1959 בממלכה המאוחדת
קטגוריה:1960 בממלכה המאוחדת
לואיז אליזבת, נסיכת צרפת

לואיז אליזבת, נסיכת צרפת (בצרפתית: Louise Élisabeth de France; 14 באוגוסט 1727 - 6 בדצמבר 1759), הייתה בתו של לואי החמישה עשר, מלך צרפת ואשתו של פליפה, דוכס פארמה.

==ביוגרפיה==
לואיז אליזבת נולדה יחד עם אחותה התאומה הנרייט, נסיכת צרפת ב-14 באוגוסט 1727 בארמון ורסאי, ללואי החמישה עשר, מלך צרפת ולמריה לשצ'ינסקה, נסיכת פולין. לואיז אליזבת גדלה יחד עם אחיותיה בארמון, וחונכה על ידי מבית רואן.

ב-26 באוגוסט 1739 התחתנה לואיז אליזבת על ידי שליח עם בן דודה פליפה, הרוזן השנים עשר של צ'ינצ'ון, בנו של פליפה החמישי, מלך ספרד, וב-25 באוקטובר אותה שנה מומשו הנישואים באלקלה דה אנארס. כללי ההתנהגות בחצר המלוכה הספרדי היו יותר מחמירים, ועד מהרה נכנסה לואיז אליזבת לחיכוכים עם חמותה אליזבטה פארנזה.

בשנת 1748 עם סיום מלחמת הירושה האוסטרית, הועברה השליטה בדוכסות פארמה מידי בית הבסבורג לידי בעלה פליפה, שהוכתר כ"פיליפו, דוכס פארמה". בשנת 1749 הגיעה לואיז אליזבת לפארמה, לאחר ביקור בן כמה חודשים בארמון ורסאי. בשנת 1752 מתה אחותה התאומה הנרייט, נסיכת צרפת, ולואיז אליזבת נסעה להלווייתה בצרפת, ונשארה שם כמעט שנה. בשנת 1757 נסעה לואיז אליזבת שוב לצרפת, על מנת להסדיר את נישואי בתה איזבלה, נסיכת פארמה ליוזף, ארכידוכס אוסטריה.

ב-6 בדצמבר 1759 מתה לואיז אליזבת בעת שהותה בצרפת, וב-27 במרץ 1760 נקברה על יד אחותה הנרייט. בשנת 1793 לאחר המהפכה הצרפתית, חוללו קבריהם של השתיים.

==משפחתה==
בשנת 1739 התחתנה לואיז אליזבת עם פליפה, דוכס פארמה, ממנו נולדו לה 3 ילדים:
* איזבלה מפארמה (1741–1763)
* פרדיננדו, דוכס פארמה (1751–1802)
* מריה לואיסה מפארמה (1751–1819)

== אילן יוחסין ==

==קישורים חיצוניים==

* 

==הערות שוליים==

קטגוריה:בית בורבון
קטגוריה:צרפתים ממוצא פולני
קטגוריה:ילידות 1727
קטגוריה:נפטרות ב-1759
פיאט 527

פיאט 527 (באיטלקית: Fiat 527) היא מכונית סלון, מתוצרת יצרנית הרכב האיטלקית פיאט אשר יוצרה בין השנים 1934–1936. 

סך הכול יוצרו 1,148 יחידות.

==תצורות==
* 4 דלתות סלון (סדאן)
* 2 דלתות ספורט (קבריולה - 5 מקומות) (דגם הספורט היה קרוי: "S 2500")

==גלריה==
<gallery>
קובץ:Fiat 527 S 1934.jpg| פיאט 527 S שנת 1934
</gallery>

==ראו גם==
* פיאט
* פיאט זירו
* פיאט 70
* פיאט 2B
* פיאט 505
* פיאט 507
* פיאט 509
* פיאט 520
* פיאט 521
* פיאט 522
* פיאט 524

==לקריאה נוספת==
* [https://web.archive.org/web/20150928222105/http://www.museodellauto.it/museo/index.php/it/auto/item/313-fiat-527-ardita-1934 פיאט 527 קבריולה, 1934] (Fiat 527 Ardita - 1934) (איטלקית)
==קישורים חיצוניים==

* [https://www.youtube.com/watch?v=y2Ecy4toETA פיאט 527 (בתוך סדרת מכוניות פיאט) ] (0:49), יו-טיוב
קטגוריה:דגמי מכוניות שהושקו ב-1934
קטגוריה:מכוניות סלון
קטגוריה:מכוניות קבריולה
527
קטגוריה:כלי רכב איטלקיים
זניט 2

משגר זניט 2 (ברוסית: Зенит-2, באנגלית: Zenit 2) היה משגר שפותח בשנות ה-70 של המאה ה-20 בברית המועצות וייצורו נמשך עד לשנת 2014. בשנים 2014–2017 נמשך ייצור דגמים אחרים של הסדרה.

בתחילת שנת 1974 התברר שלדור החדש של לווייני ריגול של ברית המועצות יכולת משגרים מסוג "ווסטוק 2M" ו-"ציקלון 3" אינה מספקת ויש צורך בפיתוח משגר חזק יותר. הפיתוח הועבר למשרד תכנון שממוקם בעיר דנייפרופטרובסק. הגרסה הראשונה הייתה מוכנה בדצמבר 1974. בשנת 1975 החל פיתוח מנוע חזק שיתאים למשגר החדש. במהלך התכנון היו מספר בעיות כך שניסוי ראשון בוצע רק בשנת 1980. בשנת 1985 המשגר היה מוכן לפעולה אך שני שיגורים ראשונים שלו נכשלו. כתוצאה מכך הוחלט באופן זמני לנצל לשיגורי לוויינים מתקדמים משגר מדגם פרוטון שהיה חזק מהנדרש. בהדרגה משגר מדגם "זנית 2" נכנס לשימוש. בקוסמודרום בייקונור נבנה כן שיגור חדש - מס' 45 שהותאם לצורכי המשגר. כן שיגור זה היה מתואם לדגמים הבאים:
* zenit 2sl - דו שלבי (1995–2004)
* zenit 2slb - דו שלבי (2007–2011)
* zenit 3slb - תלת שלבי (2009–2013)
* zenit 3sl - תלת שלבי (1999–2014), היה מנוצל באתר Sea Launch
* zenit 3slbf - תלת שלבי (2011–2017)

לאחר התפרקות ברית המועצות ייצור המשגר נמשך באוקראינה. בשנת 2013 ייצור המשגר נעצר.

==קישורים חיצוניים==

* [https://space.skyrocket.de/doc_lau_det/zenit-2.htm תיאור המשגר]

קטגוריה:משגרים סובייטיים
קטגוריה:משגרים רוסים
קטגוריה:אוקראינה: מדע וטכנולוגיה
פאחארניק

פאחארניק (ברומנית: Paharnic) הוא תואר אצולה בנסיכויות הרומניות שניתן לבויאר הממלא את תפקיד שר המשקאות.

המילה פאחארניק נגזרת מהמילה הרומנית "פאחאר" (Pahar), שמשמעותה היא כוס. תפקידו הראשון של הפאחארניק היה למזוג משקה לכוס השליט ולטעום ממנו, כדי לוודא שאין בו רעל.

היו שלוש דרגות של פאחארניקים, הפאחארניק הגדול, שהיה גם פרקלאב של קוטנאר ושל חרלאו, פאחארניק שני ופאחארניק שלישי. הפאחארניק הגדול היה מושיט לשליט את כוס היין הראשונה, הפותחת את המשתה. הפאחארניק הוא אחד מחברי מועצת השליט ומשגיח על כרמי ענבי היין של השליט ולפי הוראתו פותחים בקטיף הענבים. הפאחארניק גם גובה את מעשר היין עבור השליט.

קטגוריה:רומניה: היסטוריה: דרגטורי
ג'ינה גרוסו

ג'ינה מ. גרוסו (באנגלית: Gina M. Grosso) היא קצינה בדימוס בדרגת לוטננט גנרל, בתפקידה האחרון שירתה כראש אגף כוח אדם במטה חיל האוויר של ארצות הברית. היא האישה הראשונה שכיהנה בתפקיד זה.

==ביוגרפיה==
גרוסו היא בתם של גרי וקמיל גרוסו. אמה היא אחות במקצועה, ואביה שירת כטייס C-47 במלחמת העולם השנייה והשתחרר בדרגת לוטננט קולונל. נשואה לבריאן אוקונור ששירת כטייס C-17 גלובמאסטר והשתחרר בדרגת קולונל.

היא בעלת תואר ראשון בהצטיינות במתמטיקה שימושית והנדסת תעשייה וניהול מאוניברסיטת קרנגי מלון, בעלת תואר שני במנהל עסקים ממכללת ויליאם ומרי, בוגרת המכללה לפיקוד ומטה של חיל האוויר ובעלת תואר שני בלימודי ביטחון לאומי ואסטרטגיה מהמכללה לפיקוד ומטה של הצי.

התגייסה לחיל האוויר במסגרת תוכנית הכשרת קציני המילואים של החיל. החלה את שירותה כמנתחת מערכות בבסיס נליס שבנבדה ובהמשך שירותה ביצעה תפקידים בתחום כוח האדם בפיקוד הטקטי ובפיקוד הקרב ובמטה חיל האוויר.

בשנים 1999–2001 פיקדה על טייסת התמיכה 51 בבסיס אוסאן שבקוריאה הדרומית. בשנים 2001–2003 שירתה במחלקת ההגנה של ארצות הברית, כעוזרת לענייני כוח אדם וכעוזרת הצבאית של תת-מזכיר מחלקת ההגנה. ביולי 2004 מונתה למפקדת להק האימונים 737, האחראי על הכשרת הטירונים בחיל האוויר. בשנים 2006–2007 שירתה כראש אגף כוח אדם במטה כוחות חיל האוויר בפיקוד האוקיינוס השקט של ארצות הברית. במרץ 2009 מונתה למפקדת כנף בסיס האוויר 87 ומפקדת הבסיס המשותף מגוויר-דיקס-לייק-הרסט בניו ג'רזי. לקראת סיום תפקידה קודמה לדרגת בריגדיר גנרל. בשנים 2011–2014 שירתה כקצינת כוח אדם במחלקת ההגנה. בפברואר 2014 מונתה לראש תחום מניעה וטיפול בהטרדות מיניות בחיל האוויר.

בנובמבר 2015 קודמה לדרגת לוטננט גנרל ומונתה לראש אגף כוח אדם במטה חיל האוויר. היא שירתה בתפקיד עד ספטמבר 2018.

==קישורים חיצוניים==

*[http://www.af.mil/About-Us/Biographies/Display/Article/108666/lieutenant-general-gina-m-grosso/ ביוגרפיה] באתר חיל האוויר של ארצות הברית

==הערות שוליים==

קטגוריה:גנרלים בחיל האוויר של ארצות הברית
קטגוריה:גנרליות בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:אמריקאיות שנולדו ב-1964
קטגוריה:אמריקאים שנולדו ב-1964